open-index/open-wikipedia-markdown huggingface dataset:
Kutbo minaretas

**Kutb Minaras ir jo kompleksas** (taip pat *Kutab Minaras, Kutub minaras*, ) – įvairių epochų istorijos paminklų kompleksas Delyje, Indijoje, 1993 m. įtrauktas į UNESCO pasaulio paveldo objektų sąrašą.

Kutbo minaretas – pasaulyje aukščiausias plytų mūro minaretas. Jo aukštis – 72,5 m, turi 379 laiptelius, skersmuo prie pagrindo – 14,3 m, viršutiniame aukštyje susiaurėja iki 2,7 m. Šalia yra keli kiti istoriniai statiniai bei jų liekanos, sudarantys Kutb Minaro kompleksą, į kurį įeina *Alai-Minar* minaretas, Geležinė kolona, *Quwwat-ul-Islam* mečetė, sultono Iltutmišo mauzoliejus, *Alai-Darwaza* vartai.

## Istorija
Kompleksą statė kelios kartos Delio sultonato valdovų. Minaretą 1192 m. pradėjo statyti tiurkų karalius Kutbas ud Dinas Aibekas, norėdamas „nugalėti“ 65 m aukščio afganų Džamo minaretą. Statybą baigė įpėdinis *Iltutmish*, pristatydamas 3 aukštus, o sultonas Firuzas Šachas Tuglakas 1368 m. užbaigė dar pridėjęs penktąjį ir paskutinįjį aukštus.

Be įprasto tikslo – kviesti tikinčiuosius maldai į mečetę *Quwwat-ul-Islam* (pastatytą 1198 m.), minaretas dar buvo naudojamas ir kaip apžvalgos bokštas ginant miestą, ir kaip pergalių simbolis, parodant islamo galią.


Vaizdas:Qutb Minar in perspective.JPG|Kutbo minareto bokštas
Vaizdas:The Iron Pillar and the Qutab Minar on the same page!.JPG|Geležinė kolona šalia minareto
Vaizdas:India-Qutb-Alai.jpg|Neužbaigtas *Ala-i-Minar* minaretas
Vaizdas:India-Qutb-Decor.jpg|Komplekso statiniai
Vaizdas:India-Qutb-Ruins.jpg|Statinių liekanos
Vaizdas:Qutb Complex Iltutmish Tomb.jpg|Sultono kapas

  

## Šaltiniai

## Nuorodos
* Sąrašas:UNESCO pasaulio paveldo objektai Azijoje
* Kutb minaro kompleksas
Carola Grey

**Karola Grėj** (*Carola Grey*; g. 1968 m. rugpjūčio 5 d.) – Vokietijos perkusionistė, džiazo, world fusion stilių atlikėja, laikoma viena geriausių būgnininkių Europoje.

Būgnais groti pradėjo būdama 11 metų. Vėliau 6 metus gyveno Niujorke, kur tęsė savo muzikinę karjerą. 1999 m. išvyko į Indiją (Madrasą), kur grojo su tradicinės Pietų Indijos muzikos (karnatikinė muzika) atlikėjais, mokėsi pas Sri T.V. Gopalakrishnan, sukūrė „Karnatik Jazz Projekt“ muzikinį projektą.

Karola Grėj yra išleidusi kelis solinius albumus, kurie JAV džiazo topuose pateko į dešimtukus, apdovanota prestižiniais Bavarijos kultūros, Burghauzeno džiazo apdovanojimais. Yra grojusi su džiazo žvaigždėmis Rocco Prestia, Jeff Berlin, Stuart Hamm, Mike Stern, Ron McClure, Ravi Coltrane.

Pastaruoju metu Karola Grėj gyvena Miunchene. Ji yra išleidusi kelias knygas apie perkusiją, yra kviestinė Daya muzikos instituto Džakartoje lektorė. Rašo solinius albumus, koncertuoja su džiazo-roko grupe „Nosy Mama“, poproko grupe „Babel Fish“. Taip pat su žymiu Indijos ghatamo virtuozu Ghatam Suresh atkūrė „Carnatic Drumfire“. Su šiuo projektu jiedu 2012 m. spalį rengė pasirodymą Lietuvoje.

## Diskografija
* *Noisy Mama* (1992 m., su Lonnie Plaxico, Craig Handy, Ron McClure)
* *The Age Of Illusions* (1994 m., Ravi Coltrane, Mike Stern, Bobby Sanabria)
* *Girls Can’t Hit* (1996 m.)
* *Grey & Marsico* (2000 m., su Alberto Marsico)
* *66 Minutes of Joy* (2001 m.)
* *Precious Things* (2001 m.)
* *Dr. Quantum Leaps* (2003 m.)
* *Live!* (2005 m.)
* *Drum Attack!* (2007 m.)
* *Universal Live* (2008 m.)

## Šaltiniai
Humajūno kapavietė

**Humajūno kapavietė** – Didžiųjų Mogolų valdovo Humajūno (1508–1556 m.) kapavietė Delyje, Indijoje, 1993 m. įrašyta į UNESCO saugomo pasaulio kultūros paveldo sąrašą. Mauzoliejus pastatytas XVI a. viduryje imperatoriaus vyriausiosios persų kilmės žmonos Hadži Begum užsakymu.

## Architektūra

Humajūno kapas yra vienas žymiausių statinių Indijos sostinėje. Tai persiško stiliaus statinys, apsuptas simetriškai suplanuotų Mogolų sodų. Pastato struktūra palyginti sudėtinga (keturios kvadratinės patalpos centrinės salės kampuose), dvisluoksnis kupolas, primenantis garsųjį Tadžmahalo statinį. Pastato aukštis 47 metrai, statybai panaudotas raudonasis smiltainis, o vertikalios detalės, arkų ir fasadų kraštai meniškai paryškinti balto marmuro apvadais. Ypatingas dėmesys skirtas teritorijos aplink mauzoliejų tvarkymui: ji suplanuota taip, kad pastatas atsidurtų stačiakampio sodo, vandens kanalais padalinto į kvadratus, centre. Sodas apsuptas sienomis su aukštais arkiniais vartais. Sodo aplink Humajūno mauzoliejų kompozicija išliko nepakitusi iki šių laikų. Valdant Mogolams mauzoliejų statyba buvo skirta labiau ne islamo Indijos žemėje įtvirtinimui, o siekiant įkūnyti estetinę ir metafizinę koncepciją, susijusią su pomirtinio gyvenimo suvokimu. Neatsitiktinai Humajuno mauzoliejaus statybai buvo pasirinkta graži vieta ant upės kranto, šiek tiek atokiau nuo *Purana Qila* citadelės. Tai buvo pirmasis mauzoliejus-parkas, įrengtas Indijos subkontinente. Manoma, kad sodai diduomenės ir paties imperatoriaus poilsiui čia buvo įkurti dar iki statybų pradžios.

Mauzoliejaus statybos nuo 1562 m. užtruko apie 8 metus. Yra žinoma, kad Humajūno mauzoliejų statė persų architektas Aga Mirza Gijasas. Statyboms išleista apie 1,5 milijono rupijų.
## Susiję pasaulio paveldo objektai
* : Maklio istoriniai paminklai (1981)
* : Tadžmahalas (1983)
* : Chodžos Achmedo Jasavio mauzoliejus (2003)
* : Askijos kapas (2004)
* : Šeicho Safi ad-Dino chanaka ir šventyklų ansamblis Ardabilyje (2010)

## Šaltiniai

## Nuorodos
* Sąrašas:UNESCO pasaulio paveldo objektai Azijoje
* Humajūno kapavietė 
* 10 garsiausių pasaulio mauzoliejų
Senoji Goa

**Goa bažnyčios ir konventai** – istoriniai ir kultūros objektai, 1986 m. įrašyti į UNESCO saugomo pasaulio kultūros paveldo sąrašą, esantys **Senajame Goa** (, ) – mieste, buvusiame Portugalijos Indijos sostine, dabar esančiame Goa valstijoje, už 10 km nuo jos sostinės Panadžio, Indijoje.

Senajame Goa išlikę daug kultūros paminklų bei jų liekanų, visų pirma portugalų kolonijijnės architektūros stiliaus. Prie žymiausių priskiriami Se katedra (*Se Cathedral*, 1511 m.), *Bom Jesus* bazilika (1605 m.), Šv. Pranciškaus Asyžiečio vienuolynas, 1661 m. perstatytas į mečetę, Šv. Kajetono bažnyčia.

## Istorija

Senąjį Goa XV a. pastatė *Bijapur* sultonato *Adil Shahi* dinastijos sultonai, nuo XVI a. čia įsikūrė portugalų kolonizatoriai. Tai buvo krikščionybės platinimo Rytuose centras. Mieste vienu metu gyveno apie 200 000 žmonių, tačiau vėliau dauguma jų kartu su kolonizatoriais miestą paliko dėl kilusių ligų epidemijų XVIII a.


Vaizdas:Goa Braun Hogenberg.jpg|Goa 1600 m. žemėlapyje
Vaizdas:Church of St. Francis of Assisi.jpg|Šv. Pranciškaus Asyžiečio bažnyčia
Vaizdas:Se’ Cathedral, Goa.jpg|Se katedra
Vaizdas:Goa Velha Basilica Bom Jesus.jpg|*Bom Jesus* bazilika


## Nuorodos

* Sąrašas:UNESCO pasaulio paveldo objektai Azijoje
* Portugalų valdomas Goa 1510–1610 m.
Koačelos slėnio muzikos ir menų festivalis

**Koačelos slėnio muzikos ir menų festivalis**, arba **Koačelos festivalis**, **Koačela** () – kasmetinis trijų dienų muzikos bei menų festivalis, kurį įkūrė Paul Tollett, organizuoja *Goldenvoice*, o jis vyksta Indijaus mieste, Kalifornijoje,  Inland Empire Koačelos slėnyje. Renginyje galima išgirsti daugybę muzikos žanrų: rokas, indie rock, hip hop bei elektroninė muzika, ir pamatyti didžiules meno skulptūras. Festivalis turi kelias scenas-palapines, kurios būna pastatytos per visą slėnio plotą, kiekvienoje jų visą renginio laiką be perstojo groja gyva muzika. Pagrindinės scenos: Koačelos scena, Vasaros teatras, Gobio palapinė, *Mojave* palapinė ir Saharos palapinė.

Festivalis yra garsus dėl populiarių bei populiarėjančių muzikų pasirodymų. Žymūs pasirodymai festivalyje: Eminem, Snoop Dogg, Lady Gaga, Throbbing Gristle, Paul McCartney, Radiohead, Dr. Dre, Oasis, Daft Punk, Roger Waters, Madonna, The Cure, Florence and the Machine, Arcade Fire, Kanye West, The Black Keys, Rage Against The Machine, At the Drive-In, Beck, Gorillaz, Björk, Nine Inch Nails, The Strokes, The Chemical Brothers, Pavement, MGMT, The White Stripes, Jay-Z, Tool, The Prodigy, Beastie Boys, Swedish House Mafia, Kaskade, Afrojack, Alesso, David Guetta, Avicii, Odd Future, Porter Robinson ir Calvin Harris bei Bon Iver.

Koačelos muzikos festivalis vyksta dykumos aplinkoje (Indijaus miestas yra Kalifornijos dykumos dalis), kur dieną oro temperatūra pakyla virš 46 °C.

## Istorija
### Pirmasis renginys: 1999
1999 m. spalio 9-10 dienomis įvyko pirmasis Koačelos slėnio muzikos ir menų festivalis.

Dviejų dienų renginyje dalyvavo apie 10 tūkst. žmonių. Pagrindiniai numeriai: Beck, The Chemical Brothers, Tool, Morrissey ir Rage Against The Machine. Kiti numeriai: Jurassic 5, DJ Mike Hawk ir Underworld. Rėmėjai vylėsi, kad festivalis vyks 3 dineas (penktadienį-sekmadienį) ir net, kad anglų grupė Massive Attack bus trečiosios dienos pagrindinė grupė, bet šie planai nebuvo įgyvendinti. Festivalis praėjo ramiai, didžiausi nusiskundimai – dėl karščio. Tačiau yra pranešta, kad renginys negavo jokio pelno, kas jį beveik privedė prie festivalio užsidarymo.
Sančis

**Sančis** () – kaimas centrinėje Madhja Pradešo valstijoje, už 46 km nuo jos sostinės Bhopalo, garsėjantis savo budizmo paminklais, kurie 1989 m. buvo įtraukti į į UNESCO saugomo pasaulio kultūros paveldo sąrašą. Paminklai pastatyti laikotarpyje nuo III a. pr. m. e. iki XII a. Tai svarbi budizmo piligrimystės vieta, žinoma savo stūpomis. Jas puošia budizmo ir hinduizmo architektūrai būdingi įėjimo vartai *Torana*, kiekvienas jų simbolizuojantys meilę, taiką, tikėjimą ir drąsą.

## Istorija

Didžioji stūpa yra seniausias išlikęs akmens statinys Indijoje. Ją Sančyje ant Budos relikvijų joms apsaugoti pastatė Maurjų imperatorius Ašoka III a. pr. m. e. Tačiau II a. pr. m. e. statinį nuniokojo Šungų dinastijos valdovas Pušjamitra Šunga. Vėliau stūpą, jau perpus didesnę, atstatė jo sūnus Agnimitra. Tai buvo dharmos rato simbolis. Vartai buvo pastatyti valdant Satavahanų dinastijai.

Iki XII a. Sančis išliko svarbiu budizmo kultūros centru, kol neįsigalėjo centrinėje Indijoje islamas ir po to nepradėjo nykti budizmo šventovės. Praėjus užmaršties šimtmečiams, Sančio paminklai buvo vėl „atrasti“ ir aprašyti britų 1818 m. Dar po šimtmečio čia buvo įkurtas muziejus.

## Nuorodos
* Sąrašas:UNESCO pasaulio paveldo objektai Azijoje
* Budistų paminklai Sančyje
Khadžurahas

**Khadžurahas** () – turistinis kaimelis, išsidėstęs prie 20 hinduizmo šventyklų grupės centrinėje Madhja Pradešo valstijoje, vienas didžiausių turistų traukos centrų Indijoje. šaivizmo, vaišnavizmo ir džainizmo religijos ir kultūros paminklų kompleksas 1986 m. buvo įtrauktas į UNESCO saugomo pasaulio kultūros paveldo sąrašą.

Khadžurahas pasižymi savo delikačiu architektūriniu stiliumi ir garsėja savo erotiniais bareljefais. Iš senovėje čia buvusių 85 šventyklų dabar išlikusios 20–22 (daugelio telikę griuvėsiai). Svarbiausios šventyklos:
* Kandarija Mahadevos šventykla (1050 m. hindų šventykla, skirta Šivai);
* Devi Džagadambi šventykla (1025 m. hindų šventykla, skirta Parvatei);
* Lakšmanos šventykla (950 m. hindų šventykla, skirta Višnui Vaikunthai);
* Vamanos šventykla (1075 m. hindų šventykla, skirta Višnui Vamanai);
* Paršvanatho šventykla (954 m. džainų šventykla).

Daugelio šventyklų sienos gausiai dekoruotos bareljefais. Juose greta dievų vaizduojami žmonės, dirbantys įvairius darbus, amatininkai, muzikantai. Apie dešimtadalį bareljefų sudaro įvairių tantrinių sueities praktikų vaizdiniai.

## Istorija

Šventyklos pastatytos IX–XII a. laikotarpyje. Tai susiję su hinduizmo atgimimu Indijos istorijoje. Su Khadžurahu susijusi *Chandela* dinastija, kurios valdovai pagarsėjo Machmudo Gaznevido vadovaujamos musulmonų kariuomenės, puldinėjusios Indijos šiaurę, sustabdymu ir puikios architektūros šventyklomis, pastatytomis savo religinėje sostinėje Khadžurahe. Viso buvo pastatytos 85 šventyklos ir daug kitų statinių. Iki šių dienų pasaulietinių bei daugelio kulto pastatų neišlikę. Khadžurahą 1336 m. aprašė garsus viduramžių arabų keliautojas Ibn Batuta. Vėliau šventyklos buvo apleistos, sunyko, apaugo džiunglėmis. Jos buvo atstatytos tik XX a.


File:Khajuraho India, Lakshmi Temple & Varaha Temple.JPG|Lakšmės ir Varahos šventykla
File:India-5761 - Flickr - archer10 (Dennis).jpg| Kandarija Mahadevos šventykla
File:Adinath Jain Temple Khajuraho 12.jpg|Adinatho džainų šventykla
File:Khajuraho Vaman Temple 2010.jpg|Vamanos šventykla


File:Khajuraho India, Lakshman Temple, Sculpture 06.JPG|Parvatės bareljefas Lakšmano šventykloje
File:India.Khajuraho.jpg|Erotinė skulptūra Lakšmano šventykloje
File:Khajuraho temple.jpg|Erotinių skulptūrų gausa Kandarija Mahadevos šventykloje
File:Khajuraho couple kissing.jpg|Bučiavimasis. Čitraguptos šventykla


## Nuorodos
* Sąrašas:UNESCO pasaulio paveldo objektai Azijoje
* Khadžuraho paminklai 
* Khadžurahas: meilės šventyklos
Bhimbetkos olų būstai

**Bhimbetkos olų būstai** () – olos, išsidėsčiusios Vindhjos kalnagūbrio papėdėje, už 45 km į pietus nuo Bhopalo, centrinėje Madhja Pradešo valstijoje Indijoje. Olų kompleksas 2003 m. buvo įtrauktas į UNESCO saugomo pasaulio kultūros paveldo sąrašą.

Žodis „Bhimbetka“ kildinamas iš *Bhimbaithka* ir siejamas su epo „Mahabharata“ personažu Bhima, stiprybės įsikūnijimu, reiškia „sėdinčio Bhimos vieta“.

Bhimbetkos olų apylinkėse veši turtinga flora ir fauna, gausu vandens išteklių. Olose akivaizdūs anksčiausio žmonių gyvenimo Indijoje pėdsakai, tarp kurių išsiskiria piešiniai su šokių elementais iš priešistorinių laikų. Mažiausiai keliose iš visų olų buvo gyvenama *homus erectus* jau daugiau kaip prieš 100 000 metų. Kai kurie Senojo akmens amžiaus piešiniai yra maždaug 30 000 metų senumo iš paleolito laikotarpio.


File:Bheem Baithika Caves Paintings (21).jpg
File:Bheem Baithika Caves Paintings (1).jpg
File:Bheem Baithika Caves Paintings (16).jpg
File:Bheem Baithika Caves Paintings (20).jpg
File:Bheem Baithika Caves Paintings (12).jpg
File:Bheem Baithika Caves Paintings (19).jpg
File:Bheem Baithika Caves Paintings (15).jpg
File:Bheem Baithika Caves Paintings (3).jpg
File:Bheem Baithika Caves Paintings (7).jpg
File:Bheem Baithika Caves Paintings (11).jpg
File:Bheem Baithika Caves Paintings (14).jpg
File:Bheem Baithika Caves Paintings (9).jpg
File:Bheem Baithika Caves Paintings (13).jpg
File:Bheem Baithika Caves Paintings (5).jpg
File:Bheem Baithika Caves Paintings (2).jpg
File:Bheem Baithika Caves Paintings (8).jpg
File:Bheem Baithika Caves Paintings (4).jpg
File:Bheem Baithika Caves Paintings (17).jpg
File:Bheem Baithika Caves Paintings (18).jpg



## Istorija

Olos pirmą kartą paminėtos 1888 m. 1990–1991 m. čia surasti seniausi pasaulyje petroglifai, manoma, kad jiems turėtų būti 150 000 metų.
Iš viso rajone identifikuota virš 700 olų būstų, iš kurių 243 yra Bhimbetkos grupėje. Archeologinėse studijose nustatyta nuosekli akmens amžiaus kultūrų seka nuo vėlyvosios Ašelio kultūros iki vėlyvojo mezolito.

## Nuorodos

* Sąrašas:UNESCO pasaulio paveldo objektai Azijoje
* Priešistorinis Bhimbetkos menas 
* Indijos olų piešiniai
Romanas Žebenka

**Romanas Žebenka** (1906 m. lapkričio 12 d. Raseiniuose – 1964 m. liepos 10 d. Baisogaloje) – Lietuvos agronomas, politinis veikėjas.

## Biografija
1932 m. baigė Žemės ūkio akademiją.

1940 m. Liaudies Seimo narys. 1940–1941 ir 1944–1946 m. LTSR žemės ūkio liaudies komisariato gyvulininkystės valdybos viršininkas. 1942–1943 m. tarnavo 16-ojoje lietuviškojoje divizijoje. 1943 m. RTFSR žemės ūkio liaudies komisariato vyriausiasis zootechnikas. 1946–1947 m. LTSR gyvulininkystės ministro pavaduotojas. 1947–1952 m. dirbo Žemės ūkio institute gyvulininkystės sektoriaus vadovu, direktoriaus pavaduotoju. 1952–1964 m. Gyvulininkystės instituto direktorius; 1961–1964 m. gyvulininkystės skyriaus vedėjas.

1940–1947 ir 1959–1964 m. LTSR Aukščiausiosios Tarybos deputatas. 1954–1961 m. kandidatas į LKP CK narius.

## Bibliografija
* Karvių pieningumas ir veislininkystė, 1952 m.
* Gyvulių veislių gerinimas, 1957 m.
* Lietuvos TSR gyvulininkystės išvystymo rezervai, 1959 m.
* Olandų juodmargiai Lietuvis TSR veislininkystės stotyse, 1961 m.
* Kaip padidinti karvių pieno riebumą, 1964 m.

## Šaltiniai
Arijai

**Arijai** arba **indoarijai** ( – 'kilnus') – indoiranėnų kalbomis kalbėjusios indoeuropiečių tautos, gyvenusios Vidurio ir Pietų Azijoje. Jų egzistavimo laikotarpis datuojamas XV–V a. pr. m. e.

Arijų protėvynės lokalizacija yra diskutuotina. Labiausiai paplitusi hipotezė, kad šios tautos gyveno Ponto stepėje (į šiaurę nuo Juodosios jūros). Anksčiau ar vėliau arijai apgyvendino pietų Sibirą, Vidurinę Aziją. Kontroversiškesni autoriai kelia hipotezes, kad arijai pradžioje gyvenę poliariniuose kraštuose. XV a. pr. m. e. arijų gentys pasiekė, kaip manoma, negyvenamą Irano plokščiakalnį, kita dalis genčių – dravidų, mundų ir kitų tautų („nearijų“) apgyvendintą Indo-Gangos lygumą.

Arijai savo naujai apgyvendintuose regionuose kūrė miestų kultūrą, vertėsi žemdirbyste (miežiai, kviečiai, ankštinės kultūros, ryžiai), gyvulininkyste. Gyveno nedidelėmis įtvirtintomis gyvenvietėmis mediniuose, plūktiniuose ar iš akmenų statytuose namuose. Arijai buvo išvystę geležies gamybą, inžineriją, manoma, kad pirmieji sukūrė ratą ir pradėjo naudoti arkliais kinkomus kovos vežimus. Arijų kultūroje buvo paplitusi socialinė nelygybė, vergovė, vėliau iš jos išsivystė kastų sistema.

Arijai sukūrė itin gausius ir vertingus žodinės literatūros rinkinius – Vedas ir Avestą (jų perdavai naudojo sanskrito ir avestos kalbas). Religijoje (vedizme, zoroastrizme) buvo itin svarbios ugnies apeigos, somos/chaomos gėrimo ritualai.

Vėliau palaipsniui arijų gentys daugiausia susimaišė su tiurkų, semitų, dravidų tautomis.

Dabar arijų terminas yra keliareikšmis. Juo įvardinamos ne tik senosios indoeuropiečių tautos, bet ir šiuolaikinės indoarijų ar bendrai indoeuropiečių kilmės tautos. Nacizme arijais vadinta išrinktoji rasė, su kuria tapatinosi germanai. Nuo arijų tautovardžio kilo Irano, Alanijos vietovardžiai.

## Taip pat skaitykite
* Vedų civilizacija

## Šaltiniai
Ardžuna

**Ardžuna** () – svarbus indų mitologinio epo Mahabharatos veikėjas, karžygys. Jis yra trečiasis iš penkių brolių Pandavų, Kuntės ir dievo Indros sūnus. Ardžuna drauge su Krišna Mahabharatoje laikomi rišių Naros-Narajanos avataromis.

Ardžuna yra klausytojo vaidmenyje viename svarbiausių hinduistų šventraščių – Bhagavadgytoje. Prieš Kurukšetros mūšį tarp arijų genčių, Ardžuna abejoja, ar yra teisinga stoti į kovą prieš savo giminaičius, prieš savo guru Droną. Tuomet karžygys kreipiasi patarimo į Krišną. Šio pasakojimas apie karo teisingumą išdėstytas Bhagavadgytoje – svarbiausioje Mahabharatos epo dalyje.

Laimėjęs mūšį, Ardžuna tampa Hastinapuros vienu valdovų. Vėliau pasitraukia su broliais į kalnus, kur ir žūva.

## Ardžunos vardai

„Virataparvoje“ („Mahabharatos“ ketvirtoje knygoje) Ardžuna princui Utarui išvardina dešimt savo vardų ir jų reikšmes:

# Dhanandžaja (skr. धनंजय, „turtų užkariautojas“) – nes jis užkariavo visas šalis ir konfiskavo visą turtą ir gyveno pasiturinčiai.
# Vidžaja (skr. विजय, „pergalingas“) – kadangi jis Kurukšetros mūšyje stovi prieš Kauravus, niekada nenugalimus mūšiuose, bet visada sugrįžta iš karo lauko juos nugalėjęs.
# Švetavahana (skr. शवेतवाहन, „jojantis ant baltų žirgų“) – kadangi jo karinis vežimas, kai jis kovojo mūšyje, įkinkytas baltų žirgų auksiniais šarvais.
# Phalguna (skr. फल्गुन, „gimęs po phalguni žvaigždynu“) – nes jis gimė ant Himavanos kalno šlaito, kai susitiko Utaros ir Purva-Phalguni žvaigždynai.
# Kiritinas (skr. किरीटीन्, „vainikuotas diadema“) – kadangi mūšyje prieš danavus, Šakra jo galvą papuošė diadema.
# Bibhatsu (skr. बीभत्सु, „jaučiantis šleikštulį“) – jis kovose niekada neatliko pasišlykštėtino, pasibjaurėtino, poelgio.
# Savjasačinas (skr. सव्यसाचीन्, „vienodai miklus kaire ranka“) – nes abi jo rankos gali vienodai meistriškai valdyti Gandivos lanką.
# Ardžuna (skr. अर्जुन, „ryškus“) – jo šviesi išvaizda yra reta Žemėje, ir jis atlieka nepriekaištingus darbus.
# Džišnu (skr. जिष्णु, „nugalėtojas“) – nes ji yra neįveikiamas ir nenugalimas priešų slopintojas ir Pakašasanos sūnus.
# Krišna (skr. कृष्ण, „tamsus“) – tai vardas, suteiktas jam jo tėvo, nes Ardžuna buvo žavingas, švytintis tamsaus gymio berniukas.

## Šaltiniai
Adam Michnik

**Adamas Michnikas** (, g. 1946 m. spalio 17 d. Varšuvoje, Lenkijoje) – lenkų disidentas, istorikas, vienas iš judėjimo „Solidarumas“ įkūrėjų, eseistas, politinis publicistas, Lenkijos laikraščio „Gazeta Wyborcza“ vyriausiasis redaktorius.

## Biografija
1964 m. pradėjo studijuoti istoriją Varšuvos universitete. Kelis kart buvo pašalintas už rengiamas „netinkamas“ diskusijas. 1968–1989 m. vienas iš demokratinės Lenkijos opozicijos įkūrėjų.
1968 m. A.Michnikas dalyvavo studentų protesto akcijose Lenkijos politinės krizės metu. 1968-1970 m. buvo įkalintas. Ankstyvais 1970-aisiais A.Michnikas plėtojo teoriją apie valstybės ir visuomenės santykius, grindžiamus naująją evoliucija, kuri atmetė komunistų siūlomas reformas kaip apgaulę. 1977-1989 m. buvo pogrindinės (samizdato) spaudos redaktorius ir bendradarbis. 
A. Michniko straipsnių galima rasti pasinaudojant slapyvardžiais Andrzej Zagozda ar Andrzej Jagodziński.

## Įvertinimai
* 1989 m. Europos metų žmogus
* 2006 m. Dan David prizas
* 2010 m. Baltojo Erelio ordinas
* 2011 m. Gėtės medalis
* 2012 m. Klaipėdos universiteto garbės daktaras
* 2014 m. Laisvės premija

## Knygos
* *Letters from Freedom: Post-Cold War Realities and Perspectives*, vertė Jane Cave, 1998 m.
* *Church and the Left*, (redagavo David Ost), 1992 m.

## Nuorodos

* http://www.kabutes.lt/
Alfredas Vėlius

**Alfredas Vėlius** (1918 m. Stankiškėse, Šilutės apskritis – 2009 m. vasario 3 d. JAV) – kunigas, pedagogas, mažlietuvių veikėjas.

## Biografija
Baigė Klaipėdos Vytauto Didžiojo gimnaziją, studijavo teologiją Ciuricho universitete Šveicarijoje. Antrojo pasaulinio karo metu studijavo Kauno ir Vilniaus universitetuose, baigė aukštuosius pedagogikos mokslus. Nuo 1941 m. dėstė vokiečių kalbą Šiaulių mokytojų seminarijoje, vėliau – Šiaulių prekybos institute.

1944 m. paimtas priverstiniams Karaliaučiaus fortifikavimo darbams. Baigiantis II pasauliniam karui atsidūrė Vakarų Vokietijoje, JAV zonoje.
Po karo dirbo JAV ir Jungtinių Tautų tremtinių įstaigose Vokietijoje. 1948 m. pakviestas skaityti teologines pedagogines paskaitas išeiviams lietuviams Jungtinių Tautų – Pasaulinės liuteronų federacijos centre Vokietijoje.

Išvykęs į JAV studijavo Čikagos ir Ilinojaus universitetuose anglų kalbą ir sociologiją. Sudarė galimybes keliems išeiviams atvykti į JAV. Gavęs pilietybę, 1956–1958 m. mokytojavo vietos vidurinėje mokykloje. Laisvalaikiu vertė į lietuvių kalbą Bibliją. Jo parengtas Šventojo Rašto vertimas su apokrifinėmis knygomis išleistas 1988 m. Vėlius išleido 4 ped. pobūdžio veikalus: „Keletas amžinybės tiesų ir įstatymų“, „Aukla“, „Malūnas“, „Pagarba tam, kuriam tokia pritinka“. 1992 m. balandžio 26 d. ordinuotas kunigu Evangelikų liuteronų bažnyčioje Šilutėje. 1992–1994 m. dėstė dogmatiką Klaipėdos universiteto Evangeliškosios teologijos centre, laikydavo pamaldas Vilniaus liuteronų parapijoje.

## Įvertinimas
* 1995 m. Klaipėdos universiteto garbės daktaro vardas

## Šaltiniai
* Alfredas Vėlius // Mokslas ir gyvenimas, 1994. Nr. 9, p. 16;
2014 m. Formulės 1 sezonas

**2014 m. Formulės 1 sezonas** – 65-tas FIA organizuojamas Formulės 1 sezonas. Šiame sezone iki tol naudotus 2,4 L V8 variklius pakeitė aplinkai draugiškesni ir taupesni 1,6 L turbo V6 varikliai. 2014 m. sezone debiutavo naujos lenktynės Rusijoje – Sočio trasoje. Tuo tarpu iš tvarkaraščio pašalintos dvi trasos – Korėjos ir Indijos. Pastaroji turi išspręsti mokesčių klausimus su vyriausybe, o Korėjos trasa iš pradžių pašalinta neribotam laikui, tačiau sugrįžo 2015 m. 

Čempionato nugalėtojais tapo Mercedes ekipa ir jos lenktynininkas Lewis Hamilton, tapęs čempionu antrą kartą po 2008 m. 

## Komandos ir lenktynininkai

## Tvarkaraštis
2013 m. gruodžio 4 d. FIA paskelbė galutinį 2014 m. sezono tvarkaraštį. Jame bus 19 lenktynių.

## Taisyklių pakeitimai
2014 m. sezone bus atnaujintos taisyklės. Pagrindiniai jų punktai yra šie:
* Šiame sezone debiutuos naujo tipo varikliai – 1,6 litro V6 turbo agregatai, išvystantys apie 600 AJ.
* Pavarų dėžės turės 8 pavaras, vietoj anksčiau naudotų 7.
* Nuo šių metų anksčiau naudotą KERS sistemą pakeis patobulintas variantas **ERS** – energijos regeneravimo sistema. Ši sistema leis pridėti 160 papildomų arklio galių 33 s laikotarpiui. Taip pat komandos galės naudoti papildomas elektronines stabdžių sistemas galiniams ratams dėl padidėjusios ERS energijos.
* Siekiant sumažinti kuro sąnaudas, kiekvienoms lenktynėms bus leidžiama išnaudoti ne daugiau kaip 100 L kuro.
* Saugumo sumetimais priekinio sparno nosis negalės viršyti 185 mm aukščio.
* Sezono metu bus organizuojami bandymai – 4 kartus ne ilgiau po dvi dienas.
* Paskutinėse sezono lenktynėse Abu Dabyje taškai bus dvigubinami.
* Lenktynininkai nuo šiol galės pasirinkti savo numerius nuo 2 iki 99 visai karjerai. Numeris 1 bus rezervuotas esančiam čempionui.
* Lenktynių teisėjai tarp visų nuobaudų galės skirti naują – 5 s prie galutinio lenktynininko laiko. Lenktynininkui per vienerius metus surinkus daugiau nei 12 baudos balų bus pritaikyta vienerių lenktynių diskvalifikacija.
* Nuo šiol specialiu apdovanojimu bus pagerbtas daugiausiai pole pozicijų iškovojęs lenktynininkas.

## Sezono įskaitos
Nuo šio sezono paskutinėse lenktynėse bus skiriama dvigubai daugiau taškų, nei kitose lenktynėse.

### Lenktynininkų įskaita

**Pastabos:**
* † – Lenktynininkas nefinišavo, tačiau baigęs daugiau nei 90 % distancijos buvo klasifikuotas.

### Komandų įskaita

**Pastabos:**
* † – Komandos automobilis nefinišavo, tačiau baigęs daugiau nei 90 % distancijos buvo klasifikuotas.

### FIA pole apdovanojimas
FIA pole apdovanojimą (daugiausiai pole pozicijų iškovojusiam lenktynininkui) laimėjo N. Rosberg. Sezono metu jis pelnė 11 pole pozicijų.

## Šaltiniai
Izraelio paštas

**Izraelio paštas** () – Izraelio valstybinė įmonė, teikianti pašto paslaugas.

Per dieną įmonė aptarnauja 2,5 milijono siuntinių.

## Laiškai Dievui
Kasmet Izraelio paštas sulaukia tūkstančių laiškų adresuotų Dievui. Visus tikinčiųjų laiškus kompanija saugo Givat Shaul centrinėje pašto būstinėje. Kartą per metus kompanija laiškus surenka ir išveža juos į Jeruzalės senamiestį, kur laiškai sudedami į Raudų sieną.

## Šaltiniai

 
## Nuorodos
* Oficiali svetainė
Teva Pharmaceutical Industries

**Teva** – Izraelio tarptautinė farmacijos įmonė.

Tai viena didžiausių farmacijos įmonių pasaulyje ir didžiausią nepatentuotų vaistų gamintoja pasaulyje. Įmonės akcijomis prekiaujama Niujorko vertybinių popierių biržoje ir Tel Avivo vertybinių popierių biržoje.

## Istorija
2003 m. spali Teva paskelbė apie ketinimus už 3,4 mlrd. JAV dolerių įsigyti Jungtinių Amerikos Valstijų farmacijos bendrovę "Sicor Inc.". Su šio sandorio užbaigimu 2004 m. Sausio 22 d., Teva ižengė į biopanašių vaistinių preparatų rinką ir taip pat įsigijo Vilniuje esančią gamyklą "Sicor Biotech".

## Nuorodos
* Oficiali „Teva“ svetainė  
* Oficiali „Teva“ svetainė  

## Šaltiniai
Tel Avivo vertybinių popierių birža

**Tel Avivo vertybinių popierių birža** () – Izraelio akcijų birža. Vienintelė vertybinių popierių birža šalyje.

Įkurta 1953 m. Biržoje prekiaujama daugiau nei 600 kompanijų akcijomis.

Didžiausios Tel Avivo vertybinių popierių biržos kompanijos: Teva Pharmaceutical Industries, Israel Chemicals, Perrigo Company, Israel Corporation, Bezeq, Bank Leumi, Bank Hapoalim, Cellcom, Partner Communications Company, Elbit Systems, Discount Investment Corporation, Delek Group, MA Industries, Bank Mizrahi-Tfahot, Israel Discount Bank, NICE Systems.

## Nuorodos

* Oficiali svetainė
Iemshaveno uostas

**Iemshaveno uostas** () – Nyderlandų jūrų uostas Groningeno provincijoje

2011 m. uostas perkrovė 2,5 milijonų tonų krovinių. Iemshaveno uosto plotas – 1129 ha. Uostas oficialiai atidarytas 1973 m. Uoste planuojama įrengti suskystintų gamtinių dujų terminalą.

## „Google“ duomenų centras
2014 m. rugsėjo 23 d. „Google“ paskelbė, jog planuoja išleisti 773 mln. JAV dolerių duomenų centro kūrimui uosto teritorijoje. Nuo 2022 m. šis duomenų centras atidarytas ir veikia.

## Galerija

File:Goliath Poldermolen.jpg|Malūnas prie Iemshaveno
Eemshaven officieel geopend Weeknummer 73-25 - Open Beelden - 77796.ogv|1973 m. atidarymo vaizdo medžiaga


## Šaltiniai
Ašdodo uostas

**Ašdodo uostas** () – Izraelio jūrų uostas Ašdode. Vienas svarbiausių uostų šalyje.

Uostas priklauso Izraelio vyriausybei. Jame taip pat iškraunama humanitarinė pagalba Gazos ruožui. 2010 m. uostas perkrovė 18,5 milijonų tonų krovinių ir perplukdė apie 300 tūkstančių keleivių. Ašdodo uoste iš viso įrengta 12 prieplaukų. Atidarytas 1965 m.

2004 m. uoste įvykdytas teroristinis Hamas ir Fatah išpuolis, kuomet du savižudžiai sprogdintojai užmušė 10 civilių ir dar 16 sužeidė.

## Šaltiniai
Haifos uostas

**Haifos uostas** () – Izraelio jūrų uostas Haifoje. Didžiausias tarptautinis uostas šalyje.

Giliavandenis uostas veikia ištisus metus ir užsiima tiek krovinių, tiek keleivių perplukdymu. Tai vienas didžiausių uostų rytų Viduržemio jūroje. Per metus uostas perkrauna apie 22 milijonų tonų krovinių. Iš viso dirba 5000 darbuotojų kuomet švartuojasi kruiziniai laivai.

Gyvenvietėje mažas uostas veikė dar 1100 m., bet realus uostas pradėtas statyti tik 1922 m. Oficialiai atidarytas 1933 m.

## Šaltiniai
Elato uostas

**Elato uostas** () – buvęs Izraelio jūrų uostas Elate. Vienintelis šalies uostas Raudonojoje jūroje. Įsikūręs Akabos įlankoje. Statytas 1952–1956 m.

Uostas atidarytas 1957 m. ir daugiausiai naudojamas prekybai su Rytų Azija ir Pietryčių Azija. Tai vienintelis šalies uostas leidžiantis Izraelio laivams patekti į Indijos vandenyną neplaukiant per Sueco kanalą, nors Egiptas jau yra blokavęs Elato uostą per Izraelio - arabų karus.

Nuo 2023 m. spalio mėn. hučių judėjimas praktiškai užblokavo beveik visą srautą į uostą. 2024 m. liepą uoste veikiančios įmonės vadovas paskelbė apie bankrotą.

2025 m. liepos 20 d. uostas visiškai nutraukė veiklą.

## Šaltiniai

## Literatūra
*
Siamenas

**Siamenas** () – miestas Kinijoje, Fudziano provincijoje. 1,86 mln. gyventojų (2010). Svarbus regiono uostamiestis.

## Nuorodos
* Oficiali svetainė
Amsterdamo uostas

**Amsterdamo uostas** () – Nyderlandų jūrų uostas Amsterdame. Tai 14-as judriausias uostas Europoje pagal bendrą krovinių tonažą. 2023 m. krovinių našumas siekė 63 mln. tonų.

Šiuo metu Amsterdamo uostas yra antras pagal dydį šalyje po Roterdamo uosto. 2008 m. Amsterdamo uostas perkrovė 75,8 milijonų tonų krovinių ir uždirbo 125,3 milijonų € pajamų. Uoste dirba apie 360 darbuotojų, tačiau netiesioginių darbuotojų yra apie 55 000. Taip pat aptarnauja ir keleivinius laivus bei per metus perplukdo daugiau nei 300 tūkstančių keleivių.

## Istorija
Uostas pradėtas naudoti XIII a. Pirmą kartą paminėtas 1342 m., kai Amsterdamui buvo suteiktos miesto teisės. Buvo svarbiausias Olandų Rytų Indijos bendrovės uostas XVII a.

## Uostai partneriai
* Akros uostas
* Halifakso uostas
* Keiptauno uostas
* Pekino uostas
* San Pedro uostas
* Siameno uostas
* Tiandzino uostas

## Galerija

File:Neptunushaven.jpg|„Neptunushaven“
File:Oude houthaven 1.jpg|„Houthaven“
File:Port of Amsterdam ship 7.JPG|*Poseidon* uosto buksyras
File:Amsterdam Container Terminals (ACT) CERES - Flickr - Joost J. Bakker IJmuiden.jpg|„Alaskahaven“
File:Rhenus Hanau en Rhenus Hanau II, ENI 02326109 in de Zanzibarhaven, Port of Amsterdam.JPG|„Zanzibarhaven“
File:Passagiers Terminal Amsterdam.jpg|Keleivių terminalas
File:PH-ELP at Amsterdam Heliport (ICAO EHHA), Port of Amsterdam, pic2.JPG|Uosto sraigtasparnių angaras


## Šaltiniai
Roterdamo uostas

**Roterdamo uostas** () – Nyderlandų jūrų uostas Roterdame. Didžiausias uostas Europoje.

Nuo 1962 m. iki 2004 m. tai buvo aktyviausias pasaulio uostas, bet vėliau nusileido Šanchajaus uostui ir Singapūro uostui. 2010 m. uostas perkrovė 430 milijonų tonų krovinių  ir uždirbo 525 milijonų € pajamų. Roterdamo uoste dirba per 1200 darbuotojų.

Roterdamo uostas įsikūrė maždaug XIX a. Pradžioje tai buvo nereikšmingas upių uostas su nedidele apyvarta, tačiau atsiradus vandens ryšiui su Šiaurės jūra, dideli jūriniai laivai galėjo Reino upe įplaukti toli į sausumą. Uostas labai svarbus dėl savo padėties, nes Reinas teka per kelias šalis ir tinka laivybai.

## Šaltiniai
Nagai (tauta)

**Nagai** (, ) – genčių grupė, gyvenanti Pietų Azijoje, atokiuose, džiunglėmis apaugusiuose rytų Indijos ir šiaurės vakarų Mianmaro kraštuose. Indijoje nagai gyvena daugiausia Nagalando, Asamo ir Arunačal Pradešo valstijose, o Mianmaro Sagaino regione yra sudaryta Nagų savivaldos sritis. Nagai kalba įvairiomis tibetiečių-mjanmų kalbų grupės kalbomis ir skirstosi į daugybę genčių. Svarbiausios nagų gentys yra angamiai, ao, čangai, konjakai, lothai, poumajai, mao, jimčungerai, zemiai ir daug kt. Nagalando valstijoje yra 16 oficialiai pripažintų nagų genčių. Bendra nagų populiacija viršija 2 milijonus žmonių. Tarpusavyje gentys bendrauja nagų kreolų kalba arba angliškai.

## Istorija

Be retų kontaktų su Asamo tauta ahomais, nagai ilgą laiką gyveno izoliacijoje nuo likusio pasaulio. XIX a. į nagų kraštus ėmė veržtis britai, kuriuos nagai neretai puldinėjo. Nagų gentys, ypač angamiai, nuožmiai priešinosi kolonizacijai, bet XIX a. pab. britai kraštą okupavo. Kartu su kolonizatoriais atvyko ir krikščionių misionieriai, kurie ėmė steigti misijas nagų genčių žemėse. Dauguma genčių priėmė krikščionybę, buvo pacifikuotos, nustojo praktikuoti galvų medžioklę. Nepaisant to, iki šių dienų dalis nagų priešinasi Indijos valdžiai ir siekia savivaldos, įsivelia į ginkluotus konfliktus su kitomis rytų Indijos tautomis.

## Kultūra

Nagų tradicinė visuomenė gentinė, įsikūrę kaimuose kalnuotose vietovėse ir iki XIX a. rengdavo antpuolius į aplinkines lygumas. Nors nagų gentys tarpusavyje skiriasi kalbomis, papročiais, jas vienija ir nuo kitų genčių skiria apranga, įstatymai, galvų medžiojimo tradicija. Šeimos daugiausiai monogamiškos, vedybos klano viduje draudžiamos, bendruomenėje svarbus senolių vaidmuo. Būdingas patriarchatas, nagų gentys pasižymi karingumu. Nagai ypač pagarsėjo dėl galvų medžioklės: daugelyje kaimų būdavo kaukolių namai, į kuriuos kiekvieno kaimo vyro pareiga buvo pristatyti bent vieną priešo galvą. Įsigalėjus krikščionybei, ši praktika išnyko. Nagai verčiasi žemdirbyste, augina kiaules, buivolus, medžioja, rankioja maistui džiunglių augalus ir gyvius.

Tradiciniai nagų būstai mediniai, dvišlaičiu stogu, gausiai ornamentuoti, įėjimai dekoruoti buivolų galvomis. Nagų apranga spalvinga, gausiai naudojama juvelyrika, galvos apdangalai dekoruojami šernų iltimis, juodomis ragasnapių plunksnomis. Išvystę keramikos, pynimo amatus. Nagai išlaikę gausų folklorą, karo šokius, tradicines šventes.


Image:Ceremonial basket Konyak Naga.jpg|Nagų (konjakų) ritualinis krepšys
Image:Naga female by retlaw snellac.jpg|Jimčungerų genties mergina
Image:Angami 1863b.jpg|Angamių genties šokis
File:Early nagas.JPG|Nagai 1875 m.
Pussy Riot

**Pussy Riot**  (liet. *makšties maištas*) – Rusijos feminisčių pankroko grupė iš Maskvos, garsėjanti savo nesankcionuotais viešais koncertais tam neskirtose vietose: metro stotyse, ant troleibusų, policijos nuovados stogo, Raudonojoje aikštėje, Kristaus Išganytojo katedroje.

Grupė susikūrė 2011 m. rugpjūčio mėn. Jos sudėtyje yra kelios narės, kurios paprastai prisistato vien pseudonimais. Tiek koncertų metu, tiek spaudos konferencijose savo veidus merginos slepia po margaspalvėmis megztomis kaukėmis balaklavomis, be to, net ir žiemą vilki ryškiaspalves sukneles bei pėdkelnes.

Grupės narės save priskiria feminizmo „trečiajai bangai“, savo pažiūras apibūdina kaip kairiosios pakraipos antiautoritarizmu. Gyvenime ir kūryboje propaguoja kūrybos ir minčių laisvę, nonkonformizmą, asmenybės prioritetą prieš „valdžios mašiną“, moterų lygiateisiškumą. Pasisako prieš šovinizmą, jėgos kultą.  

## Pankiška malda

Trys „Pussy Riot“ narės – Nadežda Tolokonnikova, Marija Aliochina ir Jekaterina Samucevič – buvo sulaikytos 2012 m. vasario mėn., kai pagrindinėje Maskvos Kristaus Išganytojo katedroje surengė triukšmingą protestą. Jos su kaukėmis katedroje meldėsi, kad Rusija būtų išvaduota nuo prezidento Vladimiro Putino. Merginos buvo pripažintos kaltomis dėl „chuliganizmo iš religinės neapykantos“. Areštas ir po to sekęs nuosprendis joms praleisti dvejus metus darbo stovykloje sutelkė viso pasaulio dėmesį į pilietinių teisių ribojimą ir teisinės valstybės trūkumus Rusijoje, byla sulaukė tarptautinio pasmerkimo. Dvi grupės narės išvežtos į atokias kolonijas Mordovijoje ir Permės krašte, kur atliks dvejų metų laisvės atėmimo bausmę. Šiose teritorijose sovietų laikais buvo įrengtos kalinių kolonijos, sąlygos stovyklose itin griežtos.

## Įvertinimas

Tarptautinė nevyriausybinė žmogaus teisių gynimo organizacija Amnesty International pripažino nuteistąsias grupės nares „sąžinės kalinėmis“. 2012 m. grupė nominuota nacionalinei Kandinskio premijai, Andrejaus Sacharovo premijai.


Vaizdas:Womanpower logo.jpg|Grupė savo vėliavoje naudoja šį feminizmo ženklą – kumštį Veneros ženklo fone
Vaizdas:Pussy Riot at Lobnoye Mesto on Red Square in Moscow - Denis Bochkarev.jpg|Grupė Raudonojoje aikštėje
Vaizdas:Pussy Riot - Denis Bochkarev 6.jpg|Grupės repeticija
Vaizdas:Pussy Riot - Denis Bochkarev 5.jpg|Grupės repeticija


## Šaltiniai

## Nuorodos

* Pussy Riot ''livejournal.com'' svetainėje 
* Pankiškos maldos tekstas lietuviškai
Talino keleivinis uostas

**Talino keleivinis uostas** () – Estijos jūrų uostas Taline, naudojamas keleivių perplukdymui.

Talino keleivinis uostas yra pagrindinis šalies uostas skirtas turizmui. Vyksta nuolatiniai maršrutai į Helsinkį (Suomija), Stokholmą (Švedija), Marianhaminą (Suomija) ir Sankt Peterburgą (Rusija). Tai vienas didžiausių ir užimčiausių keleivinių uostų Baltijos regione. 2019 m. uostas aptarnavo 10,6 milijonus keleivių. Uoste iš viso yra 23 prieplaukos keleiviniams laivams.

Iš Talino uosto rengiami ir kruizų maršrutai po įvairias pasaulio vietas. Šias paslaugas teikia MSC Cruises, Norwegian Cruise Line ir Royal Caribbean International kompanijos.

Uostą valdo valstybinė Estijos įmonė Talino uostas, kuriam dar priklauso didžiausias Estijos krovininis Mugos uostas, taip pat Paljasarės,  Paldiskio ir Saremos uostai.

2013 m. uoste buvo atlikta prieplaukos rekonstrukcija, po kurios uostas gali priimti 340 metrų ilgio ir 42 metrų pločio laivus. Ši rekonstrukcija kainavo 9,3 milijonus eurų.

2017 m. rugsėjo 29 d. Ericsson, Intel ir Telia Estonia kompanijos paskelbė terminale įjungusios 5G ryšį – tai tapo pirmuoju 5G viešuoju tinklu Europoje.

## Šaltiniai
Bekerio uostas

**Bekerio uostas** () – Estijos jūrų uostas Taline, Koplyje.

Uostas atidarytas 1913 m. šiaurinėje Talino dalyje. 2011 m. uostas perkrovė virš 560 tūkstančių tonų krovinių. Iš viso uoste įrengtos keturios prieplaukos krovininiams laivams. Uosto dydis - 14,1171 ha.

## Šaltiniai
Paežerių dvaro festivalis

**Paežerių dvaro festivalis** – kasmetinis klasikinės muzikos festivalis, nuo 2008 m. vykstantis birželio ir liepos mėnesiais Lietuvoje, Vilkaviškyje bei jame esančiame Paežerių dvare. Festivalio idėjos autoriai ir organizatoriai – klasikinės muzikos duetas Duo Strimaitis kartu su viešąja įstaiga „Musicus Ictus“. Festivalis vyksta birželio-liepos mėnesiais, maždaug 6 – 9 koncertai festivalio metu skirtingomis dienomis. Dažniausiai grojama klasikinės-kamerinės muzikos kūriniai, tačiau pasitaiko ir kitokių, pavyzdžiui, džiazas.

Kai kurie festivalio koncertai yra mokami, kituose įėjimas už dyką.

## Festivaliai

### 2008: Pirmasis festivalis
Pirmasis Paežerių dvaro festivalis buvo dedikuotas Paežerių kaime gimusiam poetui Vincui Kudirkai. Paežerių dvaro festivalio koncepcija – žmogus, tautiškumas ir laisva meninė saviraiška. Festivalis vyko birželio 7 d. – liepos 6 d. Įvyko 9 klasikinės-kamerinės muzikos koncertai Paežerių dvaro rūmuose, Vilkaviškio kultūros centre, Vilkaviškio Švč. Mergelės Marijos Apsilankymo katedroje.

2008 m. festivalio programa:

## Šaltiniai
Klaipėdos maistas

**Klaipėdos maistas** – Lietuvos įmonė, mėsos produktų perdirbėjas ir gamintojas.

## Istorija ir veikla
**Klaipėdos maisto** pradininke laikoma tarpukariu Kaune veikusi AB „Maistas“. Tuo metu įmonė garsėjo ne tik mėsos perdirbimo kokybe, bet ir sėkmingu lietuviškos mėsos ir jos gaminių eksportu. Bendrovė mėsa aprūpindavo ir Lietuvos kariuomenę. Įmonė vykdė itin aktyvią plėtrą Klaipėdos regione, kurio ūkininkai sėkmingai augino gyvulius. Šalies vyriausybė, norėdama optimizuoti veiklą, nusprendė investuoti ir Klaipėdoje pastatyti skerdyklą bei šaldytuvus. Taip mėsos pramonėje atsirado „Klaipėdos maistas“, kuris istoriniuose šaltiniuose minimas kaip pagrindinis mėsos eksportuotojas į Didžiąją Britaniją. 1939 m. bendrovė tapo „Valstybiniu mėsos kombinatu“ ir šiuo pavadinimu veikė iki privatizavimo 1993 m. 1966 m. „Valstybinis mėsos kombinatas“ persikėlė iš Liepų gatvės į naujai pastatytą pastatą Šilutės plente. 2001 m. bendrovė tapo suomiams priklausančio mėsos pramonės koncerno Baltijos ir Skandinavijos šalyse HKScan dalimi. Prie jos buvo prijungtos ir kelios mažesnės mėsos perdirbimo įmonės. Kurį laiką bendrovė veikė „Rakvere“ vardu, tačiau 2004 m. nuspręsta grįžti prie senojo pavadinimo „Klaipėdos maistas“.

## Nuorodos
*
Riot grrrl

**Riot grrrl** – undergroundo feminisčių pankroko judėjimas, kilęs Olimpijoje (Vašingtono valstijoje), Vašingtone (Kolumbijos apygardoje), Portlande bei JAV Šiaurės vakarų pakrantėje ankstyvaisiais 1990 m. 

## Judėjimo nuostatos

Šis judėjimas dažnai siejamas su Trečiosios bangos feminizmu ir laikomas jo atskaitos tašku. *Riot grrrl* grupės dažnai skiria dėmesį išprievartavimo, smurto šeimoje, seksualumo, rasizmo, patriarchato, moterų kompetencijos, santykių tarp lyčių problemoms. Šios pakraipos muzikinėms grupėms priklauso *Bikini Kill, Jack Off Jill (Scarling), Bratmobile, Adickdid, Bangs, The Butchies, Calamity Jane, Emily's Sassy Lime, Excuse 17, Fifth Column, The Frumpies, Heavens to Betsy, Huggy Bear, Sleater-Kinney, L7, Team Dresch*.

## Subkultūra

Be *indie music* žanro, *Riot grrrl* yra ir subkultūros dalis, kuriai būdinga fenzinų leidyba, DIY (*Do It Yourself* 'Pasidaryk pats') etinio judėjimo idėjos, menas, politinės akcijos, aktyvizmas. Iš vienos pusės, tai grubaus, kieto, dažniausiai mėgėjiško lygio pankroko grupės, iš kitos pusės – politiškai aktyvios jų narės, pavertusios šį judėjimą įtakinga subkultūra. *Riot grrrl* rengia mitingus, remia ir organizuoja moterų muzikos grupes, padeda rasti joms vietą vyrų dominuojamoje pankroko scenoje.

## Nuorodos

* Riot grrrl manifestas
* Riot grrrl: žanro profilis
Adansonia za

* *Adansonia alba* Jum. & H.Perrier (1909)
* *Adansonia bozy* Jum. & H.Perrier (1910)
* *Adansonia za* var. *boinensis* H.Perrier
* *Adansonia za* var. *bozy*(Jum. & H.Perrier) H.Perrier

***Adansonia za*** () – magnolijūnų (*Magnoliophyta*) skyriaus, bombakmedinių (*Bombacaceae*) šeimos, baobabų (*Adansonia*) genties lapus metantis medis.

## Paplitimas ir augavietės
Šis medis yra endeminis Madagaskaro saloje, kurioje yra labiausiai paplitusi baobabų genties rūšis. Natūraliai auga salos pietuose, vakaruose ir šiaurės vakaruose, nuo jūros lygio paviršiaus iki 800 m aukščio altitudžių. Paplitę salos sausose vietovėse, dygliuotų brūzgynų miškuose, savanose bei tarp įvairių sausų krūmokšnynų. Mėgsta augti saulėtose vietovėse ir gerai pralaidžiam dirvožemyje.

## Požymiai
Išvaizda labai panašus į *[[Adansonia madagascariensis]]* rūšį, nuo kurios sunkiai atskiriamas. Įprastai vienakamienis, cilindro ir šiek tiek į kamieno viršų siaurėjantis (žvakės formos) ar su labai storu (storiausia vieta kamieno viduryje), išsipūtusiu kamienu, primenančiu įprastos formos butelį, lapus metantis medis. Jo žievė pilka su šviesiai rudu-rožiniu atspalviu. Lapai susiformavę iš dar 5–8 pailgų 5-10 cm ilgio ir 1,5-2,5 cm pločio su per jų vidurį išilgai einančia pagrindine lapo gysla mažesnių lapelių, kuriuos jungia pagrindinis lapkotis. Žiedpumpuriai ilgi, žali. žiedai malonaus kvapo, geltoni, kuriuos apdulkina sfinksų šeimos drugiai ir *[[Lemur furcifer]]* rūšis. Žiedų vainikėlis 15-20 cm ilgio ir 1,2-1,5 cm pločio. Žiedo vainiklapiai 10-20 cm ilgio ir 1,2-1,5 cm pločio. Medžių žydėjimo periodas lapkričio - vasario mėnesiai. Jų vaisiai kiaušinio formos ar pailgi nuo 10 iki 30 cm ilgio, bei įprastai juodi.

Chromosomų skaičius: *2n = 48,88*.

### Matmenys
Tai viena masyviausių baobabų genties rūšių, bei turinti vieną storiausių kamienų tarp visų medžių rūšių Žemėje. Užauga nuo 5 iki 30 m aukščio ir iki 3-7 m skersmens kamienu.
* Storiausiu kamienu žinomas kaip *Ampanihy* baobabas - auga Acimo-Andrefano (*Atsimo-Andrefana*) regione, esančiame Madagaskaro salos pietvakariuose: jo apimtis 23 m, o skersmuo - 7 m. Tai masyviausias medis Madagaskare.

## Ekologija
Šie medžiai prieglobstis ir kaip maisto šaltinis daugeliui lemūrų, paukščių ir vabzdžių rūšių.

## Panaudojimas
Jo žievė, šaknys, lapai, vaisiai ir sėklos plačiai naudojami gydymui. Vaisių minkštimas, aliejingos (11%) sėklos bei jaunų sodinukų šaknys yra valgomi. Iš sėklų spaudžiamas aliejus, o iš medžio vidinės žievės dalies daromos labai patvarios virvės.

## Kylantys pavojai
Pagrindinė kylanti grėsme, tai miškų kirtimai ir prastas savaiminis šių medžių atsikūrimas - sėklų daigumas dažnai nesiekia 10%.

## Pavadinimas
Lotyniško rūšies pavadinimo autorius – *[[Henri Ernest Baillon]]*, gyvenęs 1827–1895 metais.

## Nuorodos
* Mokslinis lotynų kalba *Adansonia za* pavadinimas ir sinonimai per (theplantlist.org), (ipni.org), (tropicos.org) svetaines *[[anglų kalba]]*
* Papildomai apie *Adansonia za* pasiskaityti galima per database.prota.org , arkive.org , efloras.org, iucnredlist.org svetaines *anglų kalba*.
* Nuotraukos -->> 7 m kamieno skersmens medis, žiedai ir lapai.
Hidrometrinis suktukas

**Hidrometrinis suktukas** (anksčiau ilgą laiką vadintas hidrometriniu malūnėliu) – hidrologinis prietaisas, skirtas vandens srovės greičio matavimams natūraliomis sąlygomis (upėse, kanaluose, tvenkiniuose, ežeruose ir panašiuose vandens objektuose). Veikia hidrodinaminio ryšio su srove principu. Šiuo metu hidrometrinis suktukas – pagrindinis ir labiausiai paplitęs visame pasaulyje srovės greičio matavimo prietaisas.

## Istorija
Hidrometrinio suktuko veikimo principas pagrįstas daviklio sukimosi greičio (apsisukimų skaičiaus per sekundę n) priklausomybe nuo vietinio srovės greičio V. Pirmą kartą apie galimybę panaudoti suktuką vandens srovės greičio matavimui XV a. viduryje užsiminė Leonardas Da Vinčis (Leonardo da Vinci), analizuodamas vėjo malūnėlio veikimo teorinius principus. Rimtai teoriškai išnagrinėjo ir pirmąsyk praktikoje hidrometrinį suktuką panaudojo R. Voltmanas (R. Woltman) XVIII a. pabaigoje.

## Suktuko konstrukcija
Daugumos suktukų konstrukciniai principai panašūs. Juose iš išorės paprastai nesunku išskirti šias pagrindines dalis: greičio daviklį, korpusą, kontaktus bei stabilizatorių. Greičio daviklis gali būti mentinis sraigtas arba sparnelių ar kaušelių formos rotorius. Kai kuriuose suktukuose naudojami keli skirtingi sraigtai, keičiami esant įvairiems srovės greičiams. Greičio daviklis sutvirtintas su korpuso viduje esančia suktuko ašimi. Ašį su davikliu arba su korpusu jungia guoliai ir, priklausomai nuo to, daviklis sukasi arba aplink ašį, arba kartu su ja. Daviklis su ašimi yra svarbiausioji suktuko detalė. Nuo daviklio ir ašies tobulumo priklauso suktuko jautrumas ir matavimo rezultatai. Korpusas skirtas apjungti visoms suktuko dalims tarpusavyje. Be daviklio ašies, korpuse yra signalizacijos įrenginys su kontaktais, skirtais prijungti apsisukimų skaičiaus ar greičio skaitliukui. Korpusu suktukas tvirtinamas prie strypo ar lyno. Tvirtinant suktuką ant lyno, prie korpuso galo montuojamas stabilizatorius (uodega), skirtas suktukui orientuoti išilgai
vyraujančios matuojamos srovės krypties.

## Hidrometrinio suktuko veikimo principas
Skaitliukas nustato daviklio apsisukimų skaičių pagal elektros signalus, siunčiamus ties kontaktais susidarius uždarai elektros grandinei (grandinė užsidaro atsisukus specialiai kontaktinio krumpliaračio atšakai). Dažniausiai elektros signalai siunčiami kas 10 arba 20 daviklio apsisukimų, tačiau šiuolaikiniuose suktukuose šį skaičių galima reguliuoti.

Teoriškai, suktuku išmatuotą greitį galima apskaičiuoti pagal lygtį:

**V = k × n**

V – srovės greitis, m/s; k – suktuko daviklio geometrinis žingsnis, m; n – suktuko daviklio
apsisukimų skaičius per sekundę.

## Šaltiniai
Ben Arusas

**Ben Arusas** () – miestas šiaurės Tunise, Tuniso įlankos pakrantėje; vilajeto centras. Maisto, chemijos pramonė. Geležinkelių priežiūra. Žemdirbystės regiono prekybinis centras.

## Istorija

Prancūzų valdymo metais miestas vadintas ***Fošviliu*** ().